Document ID: /roh_data/filtered/Billingualer_Corpus_interleaved-de-rm.jsonl.gz/461

This is a text translated from German to Rumantsch Grischun.
Frauen-Netzwerk RaetiaNet gegründet

Kürzlich ist in Thusis das Frauen-Netzwerk RaetiaNet gegründet worden. Das Netzwerk setzt sich zum Ziel, den Einfluss von Frauen in der Politik und in der Öffentlichkeit zu verstärken, Beziehungen und Kontakte spielen zu lassen sowie denjenigen Frauen, die sich engagieren, den Einstieg, das Ausharren und die Karriere zu erleichtern und mit Hilfe von Mentoring gezielt zu unterstützen.

Die Idee für ein Frauen-Netzwerk in Graubünden entstand u.a. an den vom Frauen-Kulturarchiv Graubünden veranstalteten Impulstagungen "Frauen in die Politik". Vorbereitet wurde die Gründung des Netzwerks vom kantonalen Gleichstellungsbüro und dem Frauen-Kulturarchiv Graubünden. Eine Umfrage unter politisch engagierten Frauen im Jahr 2000 hatte ergeben, dass eine Vernetzung sehr erwünscht ist. Die vom Gleichstellungsbüro durchgeführte Untersuchung über die politische Vertretung von Frauen in den Gemeindebehörden zeigte zudem, dass Frauen krass untervertreten sind und sich (noch zu oft) allein in Männergremien behaupten müssen.

Das Netzwerk RaetiaNet besteht jetzt aus den beiden regionalen Gruppen "Chur und Umgebung" und "Domleschg/Mittelbünden". Ziel ist es, in allen Regionen des Kantons eine Gruppe aufzubauen. Kommunikationsmittel ist das Internet. Dies ermöglicht die Überwindung geographischer Distanzen und trägt der grossen zeitlichen Belastung engagierter Frauen Rechnung. Die regionalen Gruppen treffen sich regelmässig zum Austausch. Eine Koordinatorin ist Mittlerin zwischen den Gruppen und der Stabsstelle bzw. dem Frauen-Kulturarchiv Graubünden. RaetiaNet ist weder ein Verein noch ein exklusiver Club, sondern ein Frauen-Netzwerk, das über den politischen Parteien und jenseits von Ideologien steht.

Informationen über das RaetiaNet gibt es demnächst auf der Homepage www.raetianet.ch, vorläufig noch über www.frauenkulturarchiv.ch und beim Frauen-Kulturarchiv Graubünden (montags Tel.081-651 57 47, E-mail: frauenkulturarchiv@bluewin.ch) sowie beim Gleichstellungsbüro (Tel. 081-257 35 70, E-Mail: sina.bardill@stagl.gr.ch).

Gremium: Gleichstellungsbüro Graubünden

Quelle: dt Gleichstellungsbüro Graubünden

Data: 23.01.2001

La rait per las dunnas RaetiaNet è vegnida fundada

Dacurt è vegnida fundada a Tusaun la rait per las dunnas RaetiaNet. La rait ha la finamira da rinforzar l'influenza da las dunnas en la politica ed en la publicitad, da far funcziunar relaziuns e contacts sco er da facilitar l'entschatta, la persistenza e la carriera a quellas dunnas che s'engaschan e da las sustegnair sistematicamain cun l'agid da mentoring.

L'idea d'ina rait per las dunnas en il Grischun è naschida tranter auter a las dietas d'impuls "Dunnas en la politica" ch'èn vegnidas organisadas da l'archiv da cultura da dunnas dal Grischun. La fundaziun da la rait è vegnida preparada dal biro chantunal per dumondas d'egualitad e da l'archiv da cultura da las dunnas dal Grischun. D'ina retschertga fatga l'onn 2000 tranter las dunnas engaschadas en la politica è resultà il giavisch da stgaffir ina tala rait. La retschertga fatga dal biro per dumondas d'egualitad davart la represchentanza politica da las dunnas en ils uffizis communals ha mussà ultra da quai che las dunnas èn cleramain sutrepreschentadas e ston (anc memia savens) sa far valair sulettas en gremis d'umens. La rait per las dunnas RaetiaNet sa cumpona uss da las duas gruppas regiunalas "Cuira e conturns" e "Tumleastga/Grischun central". La finamira è quella da crear ina gruppa en tut las regiuns dal chantun. Med da communicaziun è l'internet. Quai pussibilitescha da superar distanzas geograficas e tegna quint dal grond engaschament da las dunnas che pretenda bler temp. Las gruppas regiunalas sa chattan regularmain per barattar ideas. Ina coordinatura intermediescha tranter las gruppas ed il post da stab resp. l'archiv da cultura da dunnas dal Grischun. RaetiaNet n'è betg ina societad ni in club exclusiv, mabain ina rait per las dunnas che stat sur las partidas politicas e na suonda naginas ideologias. Infurmaziuns davart il RaetiaNet datti proximamain sin la homepage www.raetianet.ch, da preschent anc sut www.frauenkulturarchiv.ch e tar l'archiv da cultura da dunnas dal Grischun (glindesdi tel. 081-651 57 47, e-mail: frauenkulturarchiv@bluewin.ch) sco er tar il biro per dumondas d'egualitad (tel. 081-257 35 70, e-mail: sina.bardill@stagl.gr.ch).

Gremi: biro per dumondas d'egualitad dal Grischun

Funtauna: rg biro per dumondas d'egualitad dal Grischun

Data: 23.01.2001